proxectonos/corpus_dominio_legal_administrativo_tmp huggingface dataset:
RESOLUCIÓN do 27 de marzo de 2019, da Secretaría Xeral Técnica da Consellería de Infraestruturas e Mobilidade, pola que se dá publicidade a unha encomenda de xestión de carácter técnico á Axencia Galega de Infraestruturas para a supervisión do proxecto de construción das obras de reparación en varias estacións de autobuses de Lugo (clave LU.18.001).
Consellería de Infraestruturas e Mobilidade — III. Outras disposicións — 06/05/2019

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión de carácter técnico da Consellería de Infraestruturas e Mobilidade á Axencia Galega de Infraestruturas para a supervisión do proxecto de construción das obras de reparación en varias estacións de autobuses de Lugo (clave LU.18.001), que ten as seguintes características:
– Obxecto: a elaboración dun informe técnico co fin de verificar que se tiveron en conta as disposicións xerais de carácter legal ou regulamentario, así como a normativa técnica que resulten de aplicación para o proxecto.
– Ditos documentos serán emitidos por persoal técnico cualificado da AXI.
– Natureza e alcance da xestión encomendada: esta encomenda ten natureza intersubxectiva ao ser a Consellería de Infraestruturas e Mobilidade e a AXI órganos pertencentes á mesma consellería con personalidade xurídica propia.
– Prazo de vixencia: a presente encomenda terá a duración estritamente necesaria para a elaboración do referido informe técnico de supervisión anteriormente sinalado e concluirá coa entrega deste, que será efectuada como data límite o 31 de decembro de 2019.
– Supostos de finalización anticipada: por incumprimento total ou parcial dalgunha das partes ou por mutuo acordo.
– Taxas: a encomenda non liquidará ningunha taxa a favor da AXI en concepto de custo polos servizos que se presten no seu en desenvolvemento.
Santiago de Compostela, 27 de marzo de 2019
RESOLUCIÓN do 27 de marzo de 2019, da Secretaría Xeral Técnica da Consellería de Infraestruturas e Mobilidade, pola que se dá publicidade a unha encomenda de xestión de carácter técnico á Axencia Galega de Infraestruturas para a supervisión do proxecto de construción da obra de mellora da eficiencia enerxética e rehabilitación da estación de autobuses de Noia (clave AC.18.007).
Consellería de Infraestruturas e Mobilidade — III. Outras disposicións — 06/05/2019

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión de carácter técnico da Consellería de Infraestruturas e Mobilidade á Axencia Galega de Infraestruturas para a supervisión do proxecto de construción da obra de mellora da eficiencia enerxética e rehabilitación da estación de autobuses de Noia (clave AC.18.007), que ten as seguintes características:
– Obxecto: a elaboración dun informe técnico co fin de verificar que se tiveron en conta as disposicións xerais de carácter legal ou regulamentario, así como a normativa técnica que resulten de aplicación para o proxecto.
– Estos documentos serán emitidos por persoal técnico cualificado da AXI.
– Natureza e alcance da xestión encomendada: esta encomenda ten natureza intersubxectiva ao seren a Consellería de Infraestruturas e Mobilidade e a AXI órganos pertencentes á mesma consellería con personalidade xurídica propia.
– Prazo de vixencia: a presente encomenda terá a duración estritamente necesaria para a elaboración do referido informe técnico de supervisión anteriormente sinalado e concluirá coa entrega deste, que será efectuada como data límite o 31 de decembro de 2019.
– Supostos de finalización anticipada: por incumprimento total ou parcial dalgunha das partes ou por mutuo acordo.
– Taxas: a encomenda non liquidará ningunha taxa a favor da AXI en concepto de custo polos servizos que se presten no seu desenvolvemento.
Santiago de Compostela, 27 de marzo de 2019
EXTRACTO da Resolución do 23 de abril de 2019, da Secretaría Xeral da Emigración, pola que se regula e se convoca para o ano 2019 o programa de axudas para a participación no programa Campos de Traballo dirixido a mozos e mozas de orixe galega ou descendentes de persoas emigrantes galegas e que residan no exterior (código de procedemento PR930C).
Vicepresidencia e Consellería de Presidencia, Administracións Públicas e Xustiza — III. Outras disposicións — 06/05/2019

BDNS (Identif.): 452917.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Os mozos e mozas que cumpran os seguintes requisitos:
a) Teren a súa residencia habitual fóra de Galicia.
b) Teren nacido en Galicia ou seren descendentes de persoa emigrante galega.
c) Teren a nacionalidade española.
d) Atopáranse vinculados con calquera concello galego no censo electoral de residentes ausentes. Este requisito non será exixible ás persoas participantes procedentes do resto de España.
e) As persoas participantes no programa deberán ter, o 30 de xuño de 2019, unha idade comprendida entre os 20 e os 30 anos.
f) Non teren participado na mesma modalidade en edicións anteriores deste programa.
Segundo. Obxecto
Regular as axudas correspondentes ao programa Campos de Traballo para o ano 2018, que ten por finalidade facilitar á mocidade da Galicia exterior o contacto coa realidade galega e o encontro cos seus familiares.
Terceiro. Bases reguladoras
Resolución do 23 de abril de 2019, da Secretaría Xeral da Emigración, pola que se regula e se convoca para o ano 2019 o programa de axudas para a participación no programa Campos de Traballo dirixido a mozos e mozas de orixe galega ou descendentes de persoas emigrantes galegas e que residan no exterior (código de procedementos PR930C).
Cuarto. Importe
As axudas do presente programa teñen a consideración de axudas en especie e, consecuentemente, non supoñen contabilización do gasto. Os servizos que se prestan aos participantes neste programa serán obxecto de licitación de acordo coa normativa de contratos do sector público.
Quinto. Prazo de presentación de solicitudes
O prazo para a presentación de solicitudes será dun mes contado desde o día seguinte ao da publicación desta resolución no Diario Oficial de Galicia.
Santiago de Compostela, 23 de abril de 2019
ACORDO do 3 de maio de 2019 para dar cumprimento ao previsto no ordinal quinto da Instrución 4/2011, do 24 de marzo, da Xunta Electoral Central (Boletín Oficial del Estado número 74, do 28 de marzo), de interpretación do artigo 66 da LOREG no relativo a recursos contra os plans de cobertura informativa da compaña electoral (Corporación de Radio e Televisión Española en Galicia).
Xunta Electoral Provincial da Coruña — III. Outras disposicións — 07/05/2019

En cumprimento do previsto no ordinal quinto da Instrución 4/2011, do 24 de marzo, da Xunta Electoral Central, de interpretación do artigo 66 da LOREG no relativo a recursos contra os plans de cobertura informativa da campaña electoral, disponse a publicación no
Diario Oficial de Galicia
da comunicación do director do Centro Territorial da Corporación de Radio e Televisión Española en Galicia, do 3 de maio de 2019, dos plans de cobertura informativa da Corporación de RTVE, TVE-RNE para as eleccións convocadas para o próximo día 26 de maio de 2019 (eleccións ao Parlamento Europeo e eleccións locais), que inclúen a previsión de informativos territoriais e entrevistas que se realizarán coas forzas políticas e que emitirán ambos os medios, con indicación da data e hora de emisión, entidades políticas ás cales se convida e a súa duración.
De conformidade co establecido na mencionada instrución, as entidades políticas afectadas poderán examinar a dita programación nas dependencias desta xunta electoral provincial, no prazo preclusivo dun día desde a publicación do acordo, e formular as reclamacións ou os recursos que consideren pertinentes.
Así mesmo, independentemente do anterior, acórdase notificar os representantes das candidaturas proclamadas con dereito a emisión, vía correo electrónico e con remisión do plan, co fin de que poidan ter coñecemento del e, de ser o caso, formular as reclamacións ou recursos que consideren oportunos no indicado prazo dun día, contado desde a publicación do acordo no DOG.
O presente acordo publicarase no
Diario Oficial de Galicia
en virtude do disposto no artigo 18.6 da LOREG e no ordinal quinto da referida Instrución 4/2011.
A Coruña, 3 de maio de 2019
ACORDO do 3 de maio de 2019 polo que se fai a designación da Comisión de Radio e Televisión para as eleccións ao Parlamento Europeo e locais, convocadas polos reais decretos 206/2019 e 209/2019, do 1 de abril.
Xunta Electoral Provincial da Coruña — III. Outras disposicións — 07/05/2019

A Xunta Electoral Provincial, en reunión do día da data, á vista da delegación efectuada pola Xunta Electoral Central por medio da Instrución 8, do 25 de abril (BOE núm. 101), acordou designar a Comisión de Radio e Televisión en relación coas eleccións ao Parlamento Europeo e locais, convocadas polos reais decretos 206/2019 e 209/2019, á cal, conforme dispón o artigo 65.5 da Lei orgánica do réxime electoral xeral, corresponde, baixo a dirección desta xunta electoral provincial, efectuar a proposta de distribución de espazos gratuítos de propaganda electoral nos medios de comunicación de titularidade pública de ámbito rexional.
A Comisión de Radio e Televisión constituíuse e está formada polas seguintes persoas:
– Alfredo Puentes Barro (Partido Popular), vogal.
– Juan Martínez García (Partido dos Socialistas de Galicia PSdG-PSOE), presidente.
– María Estela Pazos Fernández (Podemos-Izquierda Unida), secretaria.
A Coruña, 3 de maio de 2019
RESOLUCIÓN do 24 de abril de 2019 pola que se dá publicidade das entidades beneficiarias das axudas concedidas ao abeiro da Orde do 23 de novembro de 2018 pola que se establecen as bases que regulan a concesión das axudas para o fomento das razas autóctonas galegas e se convocan para o ano 2019.
Consellería do Medio Rural — III. Outras disposicións — 07/05/2019

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno; e dando cumprimento ao artigo 45.1.b) da Lei 39/2015, do 1 de outubro, do procedemento administrativo común das administracións públicas, a Dirección Xeral de Gandaría, Agricultura e Industrias Agroalimentarias, por delegación do conselleiro,
Dar publicidade á resolución de adxudicación das axudas concedidas pola Consellería do Medio Rural ao abeiro da Orde do 23 de novembro de 2018 pola que se establecen as bases que regulan a concesión das axudas para o fomento das razas autóctonas galegas e se convocan para o ano 2019 que figuran como anexo nesta resolución.
Santiago de Compostela, 24 de abril de 2019
a) Norma reguladora da convocatoria: Orde do 23 de novembro de 2018 pola que se establecen as bases que regulan a concesión das axudas para o fomento das razas autóctonas galegas e se convocan para o ano 2019 (código de procedemento MR536A).
b) Aplicación orzamentaria: 14.04.713C.781.1.
Crédito orzamentario: 200.000,00 €
c) Finalidade:
– O aumento da rendibilidade das explotacións gandeiras galegas, da súa viabilidade e do nivel de vida dos gandeiros.
– A modernización do sector gandeiro galego en materia de xenética, sanidade e produción animal.
– A mellora da eficiencia dos sistemas produtivos agrarios e das calidades nas súas producións.
– A optimización na utilización das oportunidades e recursos dispoñibles.
d) Destinatarios:
As organizacións ou asociacións de gandeiros recoñecidas pola Comunidade Autónoma de Galicia, para o fomento das razas autóctonas galegas.
e) Contra a presente resolución, que pon fin á vía administrativa, cabe interpor recurso potestativo de reposición ante o conselleiro do Medio Rural, no prazo dun mes, contado a partir do día seguinte ao da súa notificación de conformidade co establecido no artigo 124 da Lei 39/2015, do 1 de outubro, do procedemento administrativo común das administracións públicas (BOE núm. 236, do 2.10.2015).
Tamén poderá interpoñer directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da súa notificación.
f) Beneficiarios e importe concedido:
ACORDO do 3 de maio de 2019 para dar cumprimento ao previsto no ordinal quinto da Instrución 4/2011, do 24 de marzo, da Xunta Electoral Central (Boletín Oficial del Estado número 74, do 28 de marzo), de interpretación do artigo 66 da LOREG no relativo a recursos contra os plans de cobertura informativa da campaña electoral (Corporación de Radio Televisión de Galicia).
Xunta Electoral Provincial da Coruña — III. Outras disposicións — 07/05/2019

En cumprimento do previsto no ordinal quinto da Instrución 4/2011, do 24 de marzo, da Xunta Electoral Central, de interpretación do artigo 66 da LOREG no relativo a recursos contra os plans de cobertura informativa da campaña electoral, disponse a publicación no
Diario Oficial de Galicia
da comunicación do director xeral da Corporación de Radio Televisión de Galicia, do 3 de maio de 2019, en relación co Plan de cobertura dos medios de comunicación públicos da Corporación Radio e Televisión de Galicia, Televisión de Galicia e Radio Galega, relativo ás eleccións convocadas para o 26 de maio de 2019 (eleccións ao Parlamento Europeo e eleccións locais), que inclúe a previsión de debates e entrevistas que se realizarán coas forzas políticas e que emitirán por ambos os medios, con indicación da data e hora de emisión, entidades políticas ás cales se convida e a súa duración, e os programas específicos de natureza electoral.
De conformidade co establecido na mencionada instrución, as entidades políticas afectadas poderán examinar a dita programación nas dependencias desta xunta electoral provincial, no prazo preclusivo dun día desde a publicación do acordo, e formular as reclamacións ou os recursos que consideren pertinentes.
Así mesmo, independentemente do anterior, acórdase notificar os representantes das candidaturas proclamadas con dereito a emisión, vía correo electrónico e con remisión do plan, co fin de que poidan ter coñecemento del e, de ser o caso, formular as reclamacións ou recursos que consideren oportunos no indicado prazo dun día, contado desde a publicación do acordo no DOG.
O presente acordo publicarase no
Diario Oficial de Galicia
en virtude do disposto no artigo 18.6 da LOREG e no ordinal quinto da referida Instrución 4/2011.
A Coruña, 3 de maio de 2019
EXTRACTO da Orde do 17 de abril de 2019 pola que se procede á primeira convocatoria do procedemento TR301K pola que se subvencionan as accións formativas do Plan formativo para o emprego (persoas traballadoras desempregadas) da Comunidade Autónoma de Galicia para os exercicios 2019 e 2020.
Consellería de Economía, Emprego e Industria — III. Outras disposicións — 07/05/2019

BDNS (Identif.): 452536.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán obter a condición de beneficiarias das subvencións a que se refire a presente convocatoria as entidades que, na data de entrada en vigor desta orde, sexan titulares de centros ou entidades de formación acreditados no correspondente certificado de profesionalidade ou tivesen solicitado a inscrición mediante declaración responsable nesa data na correspondente especialidade formativa, na Administración pública competente para impartir formación profesional para o emprego no ámbito laboral, na Comunidade Autónoma de Galicia.
Segundo. Obxecto e ámbito de aplicación
Con esta orde procédese á primeira convocatoria de subvencións, en réxime de concorrencia competitiva no ámbito da Comunidade Autónoma de Galicia, para o financiamento das accións formativas dirixidas ás persoas traballadoras desempregadas, xestionadas pola Consellería de Economía, Emprego e Industria a través das súas xefaturas territoriais, para os exercicios 2019 e 2020 (procedemento TR301K).
Terceiro. Bases reguladoras
As bases reguladoras establécense na Orde do 17 de abril de 2019 pola que se procede á primeira convocatoria do procedemento TR301K pola que se subvencionan as accións formativas do Plan formativo para o emprego (persoas traballadoras desempregadas) da Comunidade Autónoma de Galicia para os exercicios 2019 e 2020.
Cuarto. Importe
A esta convocatoria destínase un crédito por importe total de 36.000.000 €, distribuído en dúas anualidades, que se imputarán ás aplicacións orzamentarias seguintes, co código de proxecto 2013 00545.
Quinto. Prazo de presentación de solicitudes
O prazo de presentación de solicitudes será dun mes, que se contará desde o día da súa entrada en vigor. Entenderase como último día do prazo o correspondente ao mesmo ordinal do día da súa entrada en vigor. Se o último día do prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo remata o último día do mes.
Santiago de Compostela, 17 de abril de 2019
RESOLUCIÓN do 9 de maio de 2019, da Xefatura Territorial de Vigo da Consellería de Política Social, pola que se publica a relación provisional de nenas e nenos admitidas/os para o curso 2019/20 nas escolas infantís 0-3 dependentes desta axencia na provincia de Pontevedra.
Axencia Galega de Servizos Sociais — III. Outras disposicións — 10/05/2019

Con data do 15 de marzo de 2019 publicouse a Resolución do 8 de marzo de 2019 pola que se convoca o procedemento de adxudicación de prazas nas escolas infantís 0-3 dependentes desta axencia para o curso 2019/20.
Tras a avaliación efectuada, de conformidade co disposto no artigo 12.5 in fine, a relación provisional de persoas admitidas e a lista de espera coas puntuacións obtidas, elevada pola persoa titular do Servizo de Familia, Infancia e Dinamización Demográfica, farase pública o día 10 de maio de 2019 e poderase consultar nas xefaturas territoriais da Consellería de Política Social, así como na páxina web: https://politicasocial.xunta.gal e nos respectivos centros.
Así o exposto,
Primeiro. Publicar a relación provisional de persoas admitidas e a lista de espera coas puntuacións obtidas, que poderá consultarse na Xefatura Territorial da Consellería de Política Social, así como na páxina web: https://politicasocial.xunta.gal e nos respectivos centros.
Segundo. As persoas solicitantes poderán efectuar as reclamacións que consideren oportunas no prazo dos 6 días posteriores á data da exposición pública da dita relación provisional.
Vigo, 9 de maio de 2019
RESOLUCIÓN do 9 de maio de 2019, da Xefatura Territorial de Ourense da Consellería de Política Social, pola que se publica a relación provisional de nenas e nenos admitidas/os para o curso 2019/20 nas escolas infantís 0-3 dependentes desta axencia na provincia de Ourense.
Axencia Galega de Servizos Sociais — III. Outras disposicións — 10/05/2019

Con data do 15 de marzo de 2019 publicouse a Resolución do 8 de marzo de 2019 pola que se convoca o procedemento de adxudicación de prazas nas escolas infantís 0-3 dependentes desta axencia para o curso 2019/20.
Tras a avaliación efectuada, de conformidade co disposto no artigo 12.5
in fine,
a relación provisional de persoas admitidas e a lista de espera coas puntuacións obtidas, elevada pola persoa titular do Servizo de Familia, Infancia e Dinamización Demográfica, farase pública o día 10 de maio de 2019 e poderase consultar nas xefaturas territoriais da Consellería de Política Social, así como na páxina web: https://politicasocial.xunta.gal e nos respectivos centros.
Así o exposto,
Primeiro. Publicar a relación provisional de persoas admitidas e a lista de espera coas puntuacións obtidas, que poderá consultarse na Xefatura Territorial da Consellería de Política Social, así como na páxina web: https://politicasocial.xunta.gal e nos respectivos centros.
Segundo. As persoas solicitantes poderán efectuar as reclamacións que consideren oportunas no prazo dos 6 días posteriores á data da exposición pública da dita relación provisional.
Ourense, 9 de maio de 2019
EXTRACTO da Resolución do 25 de abril de 2019 pola que se aproban as bases que rexerán a convocatoria pública de dúas bolsas de estadía na Casa de Velázquez en Madrid e se anuncia a súa convocatoria.
Consello da Cultura Galega — III. Outras disposicións — 10/05/2019

BDNS (Identif.): 453050.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Españois ou nacionais dun Estado membro da Unión Europea, que están en posesión ou en condicións de obter un título de licenciado ou de grao e que rematasen os seus estudos no curso académico 2007/08 ou posterior.
Segundo.
Obxecto
O establecemento das bases reguladoras e as condicións polas que se rexerá a convocatoria das bolsas de estadía na Casa de Velázquez en Madrid, na cal se detallan os requisitos específicos que deben reunir os solicitantes coa finalidade de contribuír á especialización na súa formación académica, profesional e investigadora.
Terceiro.
Bases reguladoras
Resolución do 25 de abril de 2019 pola que se aproban as bases que rexerán a convocatoria pública de dúas bolsas de estadía na Casa de Velázquez en Madrid e se anuncia a súa convocatoria.
Cuarto.
Contía
Financiaranse estas bolsas con cargo ás aplicacións orzamentarias 03.01.111D.480.0 e 03.01.111D.480.4 dos orzamentos xerais da Comunidade Autónoma de Galicia para o ano 2019, por un importe total de seis mil euros (6.000,00 €), que se destinarán ao pagamento das mensualidades dos bolseiros e das cotas da Seguridade Social, respectivamente. A contía mensual que percibirá cada bolseiro será de mil euros mensuais (1.000,00 €).
Quinto.
Prazo de presentación de solicitudes
O prazo de presentación de solicitudes será de dous meses, e empezará a contar a partir do día seguinte ao da publicación desta resolución no
Diario Oficial de Galicia
.
Santiago de Compostela, 25 de abril de 2019
RESOLUCIÓN do 2 de maio de 2019 pola que se dá publicidade aos convenios de colaboración subscritos no primeiro cuadrimestre do ano 2019.
Axencia Instituto Enerxético de Galicia — III. Outras disposicións — 10/05/2019

Para os efectos previstos no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) acórdase dar publicidade aos convenios de colaboración subscritos polo Instituto Enerxético de Galicia (Inega) no primeiro cuadrimestre do ano 2019 e que se relacionan no anexo a esta resolución.
Santiago de Compostela, 2 de maio de 2019
– Nº: 1.
Título: convenio de colaboración entre o Instituto Enerxético de Galicia (Inega) e a Asociación Clúster da Xeotermia Galega (Acluxega) para actividades de divulgación, difusión, promoción, calidade e imaxe da xeotermia en Galicia.
Obxecto: realización de actividades relacionadas co fomento da xeotermia en Galicia durante o ano 2019, asignando os recursos necesarios para levalas a cabo.
Sinatura: 6 de marzo de 2019.
Importe: 55.385,00 €.
– Nº: 2.
Título: convenio de colaboración entre o Instituto Enerxético de Galicia (Inega) e os socios participantes no proxecto
Desarrollo de estructuras multimaterial para aplicaciones offshore con solicitaciones severas de fatiga y durabilidad en ambiente marino
(MIAMI)
Obxecto: a realización dos ensaios do prototipo MIAMI de acordo co proxecto técnico presentado na Demarcación de Costas do Estado en Galicia.
Sinatura: 18 de marzo de 2019.
Importe: 0,00.
– Nº: 3.
Título: convenio de colaboración entre o Instituto Enerxético de Galicia (Inega) e a Escudería Coruña para a realización dun evento relacionado coas enerxías renovables.
Obxecto: regular as condicións de cooperación ente o Inega e a Escudería Coruña para levar a cabo o Eco-Rallye da Coruña 2019.
SInatura: 25 de marzo de 2019.
Importe: 5.000,00 euros.
RESOLUCIÓN do 9 de maio de 2019, da Xefatura Territorial de Lugo da Consellería de Política Social, pola que se publica a relación provisional de nenas e nenos admitidas/dos para o curso 2019/20 nas escolas infantís 0-3 dependentes desta axencia na provincia de Lugo.
Axencia Galega de Servizos Sociais — III. Outras disposicións — 10/05/2019

Con data do 15 de marzo de 2019 publicouse a Resolución do 8 de marzo de 2019 pola que se convoca o procedemento de adxudicación de prazas nas escolas infantís 0-3 dependentes desta axencia para o curso 2019/20.
Tras a avaliación efectuada, de conformidade co disposto no artigo 12.5
in fine
, a relación provisional de persoas admitidas e a lista de espera coas puntuacións obtidas, elevada pola persoa titular do Servizo de Familia, Infancia e Dinamización Demográfica, farase pública o día 10 de maio de 2019 e poderase consultar nas xefaturas territoriais da Consellería de Política Social, así como na páxina web: https://politicasocial.xunta.gal e nos respectivos centros.
Así o exposto,
Primeiro. Publicar a relación provisional de persoas admitidas e a lista de espera coas puntuacións obtidas, que poderá consultarse na Xefatura Territorial da Consellería de Política Social, así como na páxina web: https://politicasocial.xunta.gal e nos respectivos centros.
Segundo. As persoas solicitantes poderán efectuar as reclamacións que consideren oportunas no prazo dos 6 días posteriores á data da exposición pública da dita relación provisional.
Lugo, 9 de maio de 2019
RESOLUCIÓN do 9 de maio de 2019, da Xefatura Territorial da Coruña da Consellería de Política Social, pola que se publica a relación provisional de nenas e nenos admitidas/dos para o curso 2019/20 nas escolas infantís 0-3 dependentes desta axencia na provincia da Coruña.
Axencia Galega de Servizos Sociais — III. Outras disposicións — 10/05/2019

Con data do 15 de marzo de 2019 publicouse a Resolución do 8 de marzo de 2019 pola que se convoca o procedemento de adxudicación de prazas nas escolas infantís 0-3 dependentes desta axencia para o curso 2019/20.
Tras a avaliación efectuada, de conformidade co disposto no artigo 12.5
in fine
, a relación provisional de persoas admitidas e a lista de espera coas puntuacións obtidas, elevada pola persoa titular dos Servizo de Familia, Infancia e Dinamización Demográfica, farase pública o día 10 de maio de 2019 e poderase consultar nas xefaturas territoriais da Consellería de Política Social, así como na páxina web: https://politicasocial.xunta.gal e nos respectivos centros.
Así o exposto,
Primeiro. Publicar a relación provisional de persoas admitidas e a lista de espera coas puntuacións obtidas, que poderá consultarse na Xefatura Territorial da Consellería de Política Social, así como na páxina web: https://politicasocial.xunta.gal e nos respectivos centros.
Segundo. As persoas solicitantes poderán efectuar as reclamacións que consideren oportunas no prazo dos 6 días posteriores á data da exposición pública da dita relación provisional.
A Coruña, 9 de maio de 2019
RESOLUCIÓN do 29 de abril de 2019, da Secretaría Xeral de Emprego, pola que se fai pública a lista das entidades cooperativas que cumpriron coa obriga do depósito de contas anuais do exercicio 2017.
Consellería de Economía, Emprego e Industria — III. Outras disposicións — 10/05/2019

De conformidade co disposto no artigo 97 do Regulamento do Rexistro de Cooperativas aprobado polo Decreto 430/2001, do 18 de decembro (DOG núm. 31, do 12 de febreiro de 2002), faise público que esta secretaría xeral resolveu publicar a lista das entidades cooperativas que cumpriron coa obriga do depósito das contas anuais correspondentes ao exercicio 2017.
Santiago de Compostela, 29 de abril de 2019
RESOLUCIÓN do 23 de abril de 2019 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao cuarto trimestre de 2018.
Consellería de Facenda — III. Outras disposicións — 10/05/2019

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao cuarto trimestre de 2018, que figuran como anexo a esta resolución.
Santiago de Compostela, 23 de abril do 2019
RESOLUCIÓN do 30 de abril de 2019 pola que se dá publicidade ás axudas concedidas ao abeiro da Orde do 3 de decembro de 2018 (Diario Oficial de Galicia número 245, do 26 de decembro), pola que se establecen as bases reguladoras da subvención a entidades locais de Galicia para a dotación de novidades editoriais en galego en formato físico e para a mellora das coleccións bibliográficas, con destino ás bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia.
Consellería de Cultura e Turismo — III. Outras disposicións — 10/05/2019

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 15 da orde de convocatoria esta resolución publicarase no Diario Oficial de Galicia, no portal da Rede de bibliotecas públicas de Galicia (https://rbgalicia.xunta.gal) e na páxina web oficial da Consellería de Cultura e Turismo (https://www.cultura.gal). Esta publicación substituirá a notificación persoal e producirá os mesmos efectos.
Ordenar a publicación no Diario Oficial de Galicia das subvencións concedidas con cargo ás aplicacións orzamentarias que a continuación se relacionan, do procedemento CT235A de subvencións destinadas a concellos de Galicia para a dotación de novidades editoriais en galego en formato físico e para a mellora das coleccións bibliográficas, con destino ás bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia.
Programa A. Subvencións para a dotación de novidades editoriais en galego en formato físico, aplicación orzamentaria: 11.20.432A.760.2.
Programa B. Subvencións para a mellora das coleccións bibliográficas, aplicación orzamentaria: 11.20.432A.760.1.
Santiago de Compostela, 30 de abril de 2019
EXTRACTO da Orde do 23 de abril de 2019 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2018/19.
Consellería de Educación, Universidade e Formación Profesional — III. Outras disposicións — 10/05/2019

BDNS (Identif.): 452908.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Asociacións, federacións ou confederacións de nais e pais de alumnado, legalmente constituídas, que xestionan os comedores escolares nos centros públicos non universitarios, dependentes da Consellería de Educación, Universidade e Formación Profesional, que imparten os niveis de ensino básico obrigatorio e/ou segundo ciclo de educación infantil.
Segundo. Obxecto
Axudas económicas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios.
Terceiro. Bases reguladoras
Orde do 23 de abril de 2019 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2018/19, publicadas no
Diario Oficial de Galicia
.
Cuarto. Contía
Importe total da convocatoria: 552.998 €.
Contía das axudas: ata un máximo do 50 % do custo do servizo de comedor do centro escolar correspondente.
Quinto. Prazo de presentación de solicitudes
Un mes contado desde o día seguinte ao da publicación da Orde do 23 de abril de 2019 no
Diario Oficial de Galicia
.
Santiago de Compostela, 23 de abril de 2019
RESOLUCIÓN do 8 de maio de 2019 pola que se procede á publicación dos requirimentos de emenda dos obradoiros Industria 4.0.
Instituto Galego de Promoción Económica — III. Outras disposicións — 16/05/2019

Mediante Resolución do 21 de decembro de 2018 (DOG núm. 11, do 8 de xaneiro de 2019), publicáronse as bases reguladoras dos obradoiros e das axudas á dixitalización Industria 4.0, procedéndose á súa convocatoria, en réxime de concorrencia competitiva, para o ano 2019, por trámite anticipado de gasto.
Por parte do órgano instrutor do procedemento administrativo previsto no artigo 12 das ditas bases reguladoras, están analizándose as solicitudes presentadas polos solicitantes que se acolleron á presente convocatoria de axudas en solicitude de obradoiros.
Nunha primeira fase de revisión identificáronse varios expedientes que carecen dalgún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 12.2 das bases reguladoras dispón que de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, este requirimento de emenda realizarase preferentemente mediante publicación no Diario Oficial de Galicia e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
Os requirimentos obxecto da presente resolución non se publican na súa integridade en virtude da cautela prevista no artigo 46 da Lei 39/2015.
En virtude do anterior,
Primeiro. Dar publicidade á relación de solicitantes de obradoiros cuxos expedientes deben ser obxecto de emenda segundo se recolle no anexo I a esta resolución.
Segundo. Habilitar un prazo de 10 días naturais para que os requiridos accedan á Oficina Virtual do Igape desde a páxina web do Instituto Galego de Promoción Económica (Igape), no enderezo www.tramita.igape.es, utilizando o seu NIF e o código IDE do expediente, para acceder ao requirimento individualizado de emenda. Entenderase rexeitado cando transcorresen dez días naturais desde á posta a disposición do requirimento sen que se aceda ao seu contido.
Terceiro. Establécese un prazo de dez días hábiles para achegar a documentación sinalada, contados a partir do día hábil seguinte ao acceso ao requirimento individualizado, ou a partir do día en que se puxo á súa disposición no caso de non acceder ao seu contido.
Cuarto. De acordo co disposto no artigo 12.1 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, teráselle por desistido na súa petición ao solicitante e arquivarase o expediente, logo da correspondente resolución que será ditada nos termos previstos no artigo 21 da dita Lei 39/2015.
Santiago de Compostela, 8 de maio de 2019
RESOLUCIÓN do 8 de maio de 2019 pola que se dá publicidade ao convenio de colaboración subscrito por este organismo no primeiro cuadrimestre do ano 2019.
Instituto Galego de Seguridade e Saúde Laboral — III. Outras disposicións — 16/05/2019

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar, no
Diario Oficial de Galicia
, unha relación dos convenios subscritos no cuadrimestre anterior.
En consecuencia, e para dar cumprimento a esta obriga,
Artigo único.
Darlle publicidade á relación dos convenios subscritos polo Instituto de Seguridade e Saúde Laboral de Galicia nos meses de xaneiro, febreiro, marzo e abril do ano 2019, que se incorpora como anexo a esta resolución.
Santiago de Compostela, 8 de maio de 2019
RESOLUCIÓN do 3 de maio de 2019 pola que se dá publicidade á encomenda de xestión á Axencia Galega para a Xestión do Coñecemento en Saúde para a xestión de dúas actividades de formación dos/as profesionais do Sistema público de saúde de Galicia propostas polo Comité de Ética da Investigación con Medicamentos (CEIm-G) de Galicia.
Consellería de Sanidade — III. Outras disposicións — 16/05/2019

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á resolución da Consellería de Sanidade, do 3 de maio de 2019, pola que se encomenda á Axencia Galega para a Xestión do Coñecemento en Saúde a xestión de dúas actividades de formación dos/as profesionais do sistema público de saúde de Galicia propostas polo Comité de Ética da Investigación con Medicamentos (CEIm-G) de Galicia.
– Actividade: encargar á Axencia Galega para a Xestión do Coñecemento en Saúde a programación e a planificación, cos seus medios e instalacións, de dúas actividades formativas propostas polo CEIm-G. As actividades propostas teñen como obxectivo actualizar os coñecementos do persoal ao servizo do Sistema Público de Saúde de Galicia en materia de protección de datos de carácter persoal en actividades de investigación biomédica, e están xustificadas pola entrada en vigor do Regulamento (UE) 2016/679 do Parlamento Europeo e do Consello, de 27 de abril de 2016, relativo á protección das persoas físicas no que respecta ao tratamento do seus datos persoais e á libre circulación deses datos, e polo que se derroga a Directiva 95/46/CE, así como da Lei orgánica 3/2018, do 5 de decembro, de protección de datos persoais e garantía dos dereitos dixitais.
– Natureza e alcance da xestión encomendada: a encomenda ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio vén determinada no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: desde o día seguinte á sinatura da encomenda ata o día 31 de decembro de 2019.
Santiago de Compostela, 3 de maio de 2019
EXTRACTO da Orde do 30 de abril de 2019 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, e se convocan para o ano 2019 (código de procedemento TR358A).
Consellería de Economía, Emprego e Industria — III. Outras disposicións — 16/05/2019

BDNS (Identif.): 454529.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Entidades beneficiarias
Programa de entidades asociativas de persoas traballadoras autónomas. Serán beneficiarias aquelas entidades asociativas de persoas traballadoras autónomas de carácter intersectorial que estean inscritas no Rexistro de Asociacións Profesionais de Traballadores Autónomos de Galicia.
Segundo.
Obxecto
Esta orde ten por obxecto sufragar os gastos de organización interna e funcionamento das entidades asociativas de traballadores autónomos.
Terceiro.
Bases reguladoras
Orde do 30 de abril de 2019 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas e se convocan para o ano 2019 (código de procedemento TR358A).
Cuarto.
Importe
O importe será de 200.000 euros.
Quinta.
Prazo de presentación de solicitudes
O prazo xeral de presentación de solicitudes do programa regulado nesta orde será dun mes contado desde o día seguinte ao da publicación desta orde no
Diario Oficial de Galicia
.
Santiago de Compostela, 30 de abril de 2019
EXTRACTO da Orde do 26 de abril de 2019 pola que se establecen as bases reguladoras que rexerán as axudas para a conciliación por maternidade ou paternidade da persoa traballadora autónoma, e se procede á súa convocatoria para o ano 2019 (código de procedemento TR341R).
Consellería de Economía, Emprego e Industria — III. Outras disposicións — 16/05/2019

BDNS (Identif.): 454514.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas e entidades beneficiarias
1. Poderán ser beneficiarias destas subvencións as persoas traballadoras que estean dadas de alta no réxime especial da Seguridade Social de persoas traballadoras por conta propia ou autónomos que, segundo o anexo I, teñan o seu centro de traballo (ou domicilio social, no caso de careceren deste) na Comunidade Autónoma de Galicia, que gozasen dunha baixa por maternidade ou paternidade e que no prazo dos quince días seguintes ao da súa finalización contraten unha persoa traballadora por conta allea.
2. Tamén serán beneficiarias as sociedades que realicen unha contratación nas mesmas condicións que no parágrafo anterior con respecto ás persoas autónomas societarias.
Segundo. Obxecto
1. Estas bases teñen por obxecto fixar os criterios e requisitos para a concesión de axudas a persoas traballadoras por conta propia ou autónomas que, unha vez finalizada a súa baixa por maternidade ou paternidade, contraten unha persoa para ampliar a súa conciliación da vida familiar e laboral.
2. Mediante a presente axuda permitirase que a persoa traballadora por conta propia obteña unha compensación para a contratación dunha persoa durante un período máximo dun ano, para favorecer a conciliación da súa vida persoal e laboral e facilitar a continuidade do seu proxecto empresarial.
Terceiro. Bases reguladoras
Orde do 26 de abril de 2019 pola que se establecen as bases reguladoras que rexerán as axudas para a conciliación por maternidade ou paternidade da persoa traballadora autónoma, e se procede á súa convocatoria para o ano 2019 (código de procedemento TR341R).
Cuarto. Importe
Para a concesión destas axudas destínanse seiscentos mil euros (600.000 €).
Quinta. Prazo de presentación de solicitudes
As solicitudes de axudas polas contratacións subvencionables presentaranse desde o día seguinte ao da data de publicación desta orde no Diario Oficial de Galicia ata o 30 de setembro de 2019.
Santiago de Compostela, 26 de abril de 2019
ORDE do 28 de febreiro de 2019 de cesamento e nomeamento de membros do Consello de Bioética de Galicia.
Consellería de Sanidade — II. Autoridades e persoal — 13/03/2019

O presidente do Consello de Bioética de Galicia enviou o día 21 de febreiro de 2019 un escrito ao conselleiro de Sanidade en que comunica a renuncia de Alfredo Valdés Paredes, médico de familia da EOXI de Ourense, Verín e Barco de Valdeorras, como membro do citado consello.
Antecedentes.
A Orde do 16 de outubro de 2015 pola que se regulan as funcións, a composición e o funcionamento do Consello de Bioética de Galicia foi obxecto de publicación no
Diario Oficial de Galicia
(DOG) do día 27 de outubro.
Mediante a Orde do 16 de novembro de 2015 nomeáronse os membros integrantes do Consello de Bioética de Galicia (DOG) do día 23 de novembro, entre os que figuraba Alfredo Valdés Paredes.
Consideracións legais e técnicas.
De conformidade co artigo 3.1 parágrafo II da Orde do 16 de outubro de 2015, «os membros do Consello de Bioética de Galicia serán nomeados e cesados pola persoa titular da consellería con competencias en materia de sanidade por un período de tres anos, prorrogables por outro período de igual duración. Tanto o nomeamento como o cesamento serán publicados no
Diario Oficial de Galicia»
.
Pola súa banda, o artigo 8 establece que unha das causas de cesamento dos membros do consello é «a renuncia expresa presentada por escrito ante a persoa titular da Presidencia do Consello».
No que atinxe á súa composición, segundo dispón o artigo 3.1 da orde «o Consello de Bioética de Galicia estará integrado por un máximo de vinte membros, que deberán dispor de titulación en Ciencias da Saúde, Humanidades ou Ciencias Xurídicas e Sociais. Polo menos a metade deles deberá ter formación en bioética».
Na actualidade, a composición do consello axústase ao citado tope numérico, e coa vontade de mantelo, propúxose o nomeamento de Juan Antonio Garrido Sanjuán, médico internista pertencente á EOXI de Ferrol como novo membro do Consello de Bioética de Galicia.
Logo de ver o que se expuxo,
O cesamento de Alfredo Valdés Paredes, por petición propia, como membro do Consello de Bioética de Galicia.
Así mesmo, o nomeamento de Juan Antonio Garrido Sanjuán, como membro do Consello de Bioética de Galicia.
Santiago de Compostela, 28 de febreiro de 2019
EXTRACTO da Orde do 23 de abril de 2019 pola que se aproban as bases reguladoras e se convocan axudas de mobilidade complementarias ás achegadas pola Unión Europea no marco do programa comunitario Erasmus+, destinadas ao alumnado que cursa ensinanzas artísticas superiores en centros públicos de Galicia no curso 2018/19.
Consellería de Educación, Universidade e Formación Profesional — III. Outras disposicións — 09/05/2019

BDNS (Identif.): 453366.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Obxecto
Axudas de mobilidade complementarias ás achegadas pola Unión Europea, no marco do programa comunitario Erasmus+, destinadas aos/ás estudantes de ensinanzas artísticas superiores en centros públicos de Galicia que participan no citado programa de mobilidade na educación superior durante o curso 2018/19.
Segundo.
Requisitos
Cidadáns/cidadás da Unión Europea ou estranxeiros/as non comunitarios/as con residencia legalizada no Estado español, matriculados/as no curso 2018/19 en centros públicos da Comunidade Autónoma de Galicia que impartan ensinanzas artísticas superiores, que obtivesen unha bolsa Erasmus+ de mobilidade no curso 2018/19 e non gozasen desta axuda en convocatorias anteriores.
Terceiro.
Bases reguladoras
Orde do 23 de abril de 2019 pola que se aproban as bases reguladoras e se convocan axudas de mobilidade complementarias ás achegadas pola Unión Europea no marco do programa comunitario Erasmus+, destinadas ao alumnado que cursa ensinanzas artísticas superiores en centros públicos de Galicia no curso 2018/19 (código do procedemento ED322A).
Cuarto.
Contía das axudas
195 €/mes, 165 €/mes ou 125 €/mes, dependendo do país de destino e, de ser o caso, adicionalmente, 500 € para os expedientes académicos que posúan unha maior nota media, cun orzamento máximo total de 40.000 €.
Quinto.
Prazo de presentación de solicitudes
Un mes desde o día seguinte ao da publicación da convocatoria no
Diario Oficial de Galicia
.
Santiago de Compostela, 23 de abril de 2019